Здравейте,  

От две години живеем със сина ми в Германия . Аз работя , а тоѝ учи тук. Имам развод от 4 години .  

До сега съм нямала проблем с пълномощното на сина ми , но откакто имам собствен живот тук в Германия , бившият ми съпруг заплашва с анулирането на пълномощното за пътуване . Мисли , че по този начин ще провали моето бъдеще тук , а не това на сина си . Малкият е уплашен , че няма да можем да се върнем отново тук , ако се приберем лятото в България . Имам опасения , че тоѝ ще анулира пълномощното , в момент , в коѝто аз няма как да реагирам – да поискам от съда да ми издаде такова . Знам , че за това е нужно време .  

Искам да попитам , възможно ли е издаването на временен документ от съда за пътуване , докато трае делото и това достатъчен повод ли е да поискам отнемане на родителските права на бившия ми съпруг ?




отнемане на родителски права
============================

 

Здравейте, г-жо Котева,


разпоредбата на чл. 127а от Семейния кодекс регламентира подобни случаи –  

”  

Чл. 127а. (Нов – ДВ, бр. 100 от 2010 г., в сила от 21.12.2010 г.) (1) Въпросите, свързани с пътуване на дете в чужбина и издаването на необходимите лични документи за това, се решават по общо съгласие на родителите.  

(2) Когато родителите не постигнат съгласие по ал. 1, спорът между тях се решава от районния съд по настоящия адрес на детето.  

(3) Производството започва по молба на единия от родителите. Съдът изслушва другия родител, освен ако не се яви без уважителни причини. Съдът може и по своя инициатива да събира доказателства.  

(4) Съдът може да допусне предварително изпълнение на постановеното решение.”


Накратко, докато трае съдебния процес, без да бъде постановено съдебно решение, съдът не може да постанови “издаването на временен документ за пътуване”.  

Отказът на бащата да предостави нотариално заверено съгласие за пътуване в чужбина не е достатъчно основание за лишаване от родителски права. Следва да има много по-сериозни нарушения от страна на бащата. 


Поздрави,  

адв. Николина Митова  

0898 303092


